Eg takkar igjen statsråden. Eg har òg lyst til å koma inn på ei litt anna vinkling. Mange kommunar gjer i dag så godt dei kan. I min heimkommune, Fitjar kommune, har dei stått på. Dei tek imot utskrivne pasientar, og dei ønskjer at dei skal bu heime så lenge som mogleg. Men det er klart at dette byr på utfordringar, ikkje minst når det gjeld kvalifisert personale. Og det er vel kanskje ei av dei største utfordringane. Me snakkar om både kompetanseheving og basis- og etterutdanning, og her har me nok eit vell av ulike tilbod som kan og bør nyttast. Eg nemner òg det supplementet som t.d. private sjukepleiarhøgskular er i denne samanhengen. Når Regjeringa her vil rekruttera 10 000 nye årsverk, er jo det interessant. Og det er ikkje likegyldig korleis desse vert rekrutterte – me snakkar faktisk om 20 000 hender. Så kan statsråden lyfta litt på sløret, sjølv om ho var litt usikker på det, når det gjeld korleis ho eigentleg vil sikra den kompetansen som er nødvendig her?